तुम हमेशा से जानना चाहते थे, है ना?
मैंने अचानक यूएस क्यों छोड़ दिया था उस वक़्त।
मैं कोरिया लौट रही हूँ।
मुझे अफ़सोस है कि मैं तुम्हें ऐसी हालत में छोड़कर जा रही हूँ।
सब कुछ भूलकर, अपनी चिकित्सा पर ध्यान दो।
तुम आख़िरकार समझाने वाली हो?
यह एक लंबी कहानी है और जितना तुम सोच सकते हो, उससे कहीं बदतर।
तो जो मैं बताने वाली हूँ, उसके लिए ख़ुद को तैयार कर लो।
सात साल पहले,
मैंने पता लगाया था कि एक यूएस फ़ंड कंपनी जो एक कोरियाई एसेट प्रबंधन फ़र्म द्वारा समर्थित है,
वित्तीय मुश्किलों से गुज़र रही थी।
और उसके शीर्ष निवेशकों में
तुम्हारा भाई था।
मेरा भाई?
हाँ,
तुम्हारा भाई।
चेयरमैन ली दे-हो।
जब उसे पता चला कि मैं उस फ़र्म की जाँच कर रही थी,
उसने सामने आकर मुझे धमकाया।
और उसी दिन सुबह…
तुम्हारे साथ वह दुर्घटना हुई।
क्या तुम यह कहने की कोशिश कर रही हो कि जिस इंसान ने वह दुर्घटना करवाई…
वह तुम्हारा भाई था।
मैं डर गई थी।
अगर मैंने वह लेख लिखा होता,
तो शायद वह सचमुच तुम्हें मार देता जबकि उस दुर्घटना में मुश्किल से तुम्हारी जान बची थी।
इसीलिए मैं तुम्हें छोड़ आई।
तुम्हारे भाई ने
बहुत सारे भयानक काम किए हैं।
उसने लोगों को नुक़सान भी पहुँचाया है।
माफ़ करना, लेकिन…
मैं अब और नहीं सुन सकता।
मिस वि ज्योंग-सिन।
हम पहले मिल चुके हैं।
आपने मेरी कितनी ही साक्षात्कार-अनुरोध नज़रअंदाज़ कीं, लेकिन अब आप यहाँ आ गए।
मैं सिर्फ़ उन्हीं अनुरोधों का जवाब देता हूँ जो मेरे समय के लायक हों।
लेकिन तुम बार-बार हद पार करती रहती हो,
इसलिए मुझे अपने काम से कीमती वक़्त निकालकर यहाँ आना पड़ा।
आप मुझे बरख़ास्त क्यों नहीं कर रहे हैं?
तुम्हें बरख़ास्त कर दूँ?
अगर मसला इतना आसान होता, तो मुझे बीच में नहीं पड़ना पड़ता।
मैं या तो लोगों को हार मानने पर मजबूर करता हूँ
या उन्हें रास्ते से हटा देता हूँ।
मैं ऐसे ही काम करता हूँ।
क्या यह धमकी है?
यह सलाह है।
इसे सलाह समझो जो तुम्हारी भलाई के लिए है।
कितने ही लोग होंगे जिन्हें आपने बस रास्ते से हटा दिया।
मैं तुमसे कह रहा हूँ, जो भी कर रही हो, उसे अभी रोक दो।
अगर तुमने जारी रखा, तो इसका अंजाम अच्छा नहीं होगा।
आप अपना वक़्त बर्बाद कर रहे हैं।
मैं हार नहीं मानूँगी।
ठीक है, फिर।
अब जब मुझे पता है तुम्हारा रवैया क्या है,
तो मुझे यह मामला अपने हाथ में लेना होगा।
कैसा पागल हरामी है!
कमबख़्त।
क्या तुम्हें यक़ीन है तुम संभाल पाओगी?
एपिसोड 14
वि ज्योंग-सिन ही एकमात्र इंसान है जो तुम्हारे भाई को रोक सकती है।
तो मुझे तुम्हारी मदद चाहिए ताकि उसका लेख छप सके
स्पोर्ट्स उनसॉन्ग में।
प्लीज़।
क्या?
अरे, यह दरवाज़ा भी बंद है!
क्या?
क्या तुमने सही शेड्यूल देखा था?
असिस्टेंट डिरेक्टर को कॉल करो।
हमें 6:30 बजे सेट पर होना चाहिए था।
जिस व्यक्ति से आप संपर्क करना चाहते हैं…
वह जवाब नहीं दे रहा।
यह क्या हो रहा है?
हैलो? हाँ।
सच में?
ठीक है। धन्यवाद, गिल-सु।
घर के लिए रवाना हो जाओ।
-उसने क्या कहा? -ओह।
तो…
वह निर्माता के दफ़्तर गया और दरवाज़ा खटखटाया,
लेकिन वहाँ कोई नहीं था।
और डिरेक्टर के स्टूडियो में भी सारी लाइटें बंद थीं।
तुम मज़ाक कर रहे हो क्या?
यक़ीन नहीं होता।
वे कमीने!
हे, ह्योन-जून।
शान्त हो जाओ।
मैं कैसे शान्त हो जाऊँ?
उसने मुझसे यह रोल करने के लिए मिन्नतें की, तो मैंने किया!
और अब डिरेक्टर ख़ुद क्रू के साथ मिलकर मुझे बाहर कर रहा है?
मिस्टर ह्वांग, जाओ और ब्यॉन्ग-गी व मिस्टर सोन से कहो
कि मैं शूट नहीं करूँगा जब तक मुझसे माफ़ी नहीं माँगते!
चलो भी, भाई।
उन्हें अभी जाकर बताओ!
यार, मैं उन्हें कैसे बताऊँ जब वहाँ कोई है ही नहीं?
हूँ?
और डिरेक्टर के स्टूडियो में भी सारी लाइटें बंद थीं।
हे भगवान, कितने साल हो गए?
गुड डिटेक्टिव कांग पिल-गु
हेलो, मेरी ख़ास ट्रोफ़ी। काफ़ी वक़्त हो गया।
कैसी हो तुम?
तैयार। ऐक्शन!
कट!
-रुको मत। -ऐक्शन!
-जब तक मैं कट न कहूँ, अभिनय करते रहो। -ऐक्शन!
मिस्टर लिम, चलो फिर से।
कट!
-कट! -ऐसा नहीं कि तुमने
उन निर्देशकों के साथ काम किया है, मिस्टर लिम।
ऐक्शन!
-क्या? -कट। फिर से।
वे कहते हैं आप लोगों की मरम्मत नहीं कर सकते।
लेकिन…
मैं करता हूँ।
कट! ओके!
-काम हो गया! -हाँ!
मैं ऐसा डिरेक्टर बनना चाहता हूँ जो कभी न भूले
वह असली चिंगारी जिसने मुझे प्रेरित किया था।
इस अँधेरे डिब्बे में इतने लंबे समय तक बैठे रहने से कितनी घुटन हुई होगी।
वाह, यक़ीन नहीं होता मैंने ये सब सँभालकर रखा हुआ था।
हाँ, चलो कांग पिल-गु को मार देते हैं!
और फिर एक बड़ा हादसा हो जाता है।
फिर मेरा चेहरा बदल जाता है और मैं पूरी तरह बदलकर वापस आता हूँ।
इस तरह कोई और अभिनेता कांग पिल-गु की भूमिका निभा सकता है।
वह मुझे दीवार से सटा दे, उसके बाद सीन क्यों नहीं ख़त्म कर देते?
वे दोनों काम पर हैं, तो उन्हें ज़्यादा आगे नहीं बढ़ना चाहिए।
क्या उस हिस्से को बस ज़रा सा बदल सकते हैं जहाँ कांग पिल-गु
भ्रष्ट हो जाता है?
लेखक का काम ही है ऐसी चीजों का मतलब निकालना।
क्या वह सच में चले गए?
गुड डिटेक्टिव कांग पिल-गु 5
डिरेक्टर बाक, आप ऐसा नहीं कर सकते!
क्या आप भूल गए जो सब हमने बात की थी?
-चुप रहिए। -चलिए भी, डिरेक्टर बाक।
-बस चुप हो जाइए। -हम बरबाद हो जाएँगे!
मैं हूँ, कांग पिल-गु।
मेरी बात सुनिए।
इससे सब बरबाद हो जाएगा!
आप ऐसा नहीं कर सकते!
मैं कर सकता हूँ।
मिस्टर लिम को आजकल क्या हो गया है?
उन्हें लाइनें याद नहीं रहतीं, न स्टंट्स का अभ्यास करते हैं।
सुना कि वह शूट के बीच में ही चले गए
क्योंकि इंतज़ार करते-करते थक गए थे।
वैसे, उस दिन,
सेट पर डिरेक्टर लैपटॉप लेकर बैठे थे
और स्क्रिप्ट में बदलाव करना बंद ही नहीं कर रहे थे।
पर बेशक, मिस्टर लिम भी ग़लत थे।
मेरे लिए भी तनावपूर्ण है, सर।
अभिनेता शूट के बीच में चला जाता है,
और डिरेक्टर सेट बंद कर देता है।
दोनों को एक-दूसरे को मात देना बंद करना होगा!
इस रफ़्तार से तो शेड्यूल का सत्यानाश हो जाएगा!
मुझे पता है, सर।
मैंने सब कुछ किया, उन्हें बिठाने से लेकर मनाने तक।
हमारा कांग पिल-गु कहाँ गया?
जो चमक, जो जोश उसकी आँखों में था, वह कहीं दिखता ही नहीं।
वह पूरी तरह बदल चुका है!
हमारा ड्रामा आख़िर ठीक से कैसे बनेगा?
सर।
इस बार मैं उन्हें बैठाकर बहुत मज़बूती से
मनाऊँगा।
-वह असली चिंगारी वापस लानी होगी, समझे? -हाँ, असली चिंगारी!
समय के साथ मैं भी बहुत बेज़ार हो चुका था।
अगर मुख्य अभिनेता पटकथा में बदलाव चाहता था,
मैं ख़ुशी-ख़ुशी बदलाव कर देता था।
मैंने प्रोडक्शन कंपनी और मुख्य अभिनेता को ख़ुश करने के लिए अपनी कमर तोड़ ली,
और अपनी निर्देशन दृष्टि को सीधे कचरे में फेंक दिया।
सर्वश्रेष्ठ निर्देशक पुरस्कार बाक ब्यॉन्ग-गी
लेकिन अब मैं ऐसा नहीं करूँगा।
मैं अपनी असली चिंगारी वापस लाऊँगा!
वह जलता हुआ जोश जो इंडी फ़िल्में बनाते वक़्त मेरे पास था।
मेरे अंदर जो शुद्ध रचनात्मक प्रेरणा थी जिसमें कोई दख़ल नहीं दे सकता था।
मैं उसे वापस ले आऊँगा
और इस प्रोजेक्ट में उढेल दूँगा।
आज के बाद, कुछ भी और कोई भी
इसके रास्ते में नहीं आएगा।
मैं अकेला नहीं…
-जो इस तरह डरा हुआ है, है ना? -मुझे तो लगता है इसका दिमाग़ ख़राब हो गया है।
अब क्या, मिस्टर ह्वांग?
लगता है हमें सिर्फ़ लिम ह्योन-जून की वह असली चिंगारी वापस लानी है।
आपकी कॉल आ रही है।
हाँ, माफ़ कीजिए।
हैलो, ह्वांग जी-सन बोल रहा हूँ।
यह उनसॉन्ग ग्रूप का कॉर्पोरेट प्लैनिंग ऑफ़िस है।
मिस्टर ह्वांग, बोर्ड ने आपको बर्ख़ास्त करने का फ़ैसला किया है।
यह बर्ख़ास्तगी सूचना के साथ ही फ़ौरन लागू होती है।
माफ़ कीजिए? ज़रा रुकिए।
आपने बर्ख़ास्तगी कहा?
क्या आप कह रहे हैं कि मुझे निकाल दिया गया?
बर्ख़ास्त?
तुम्हें नौकरी से क्यों निकालेंगे?
मुझे नहीं पता।
मैंने पूछा कि क्यों निकाला,
लेकिन उन्होंने बस इतना कहा कि बोर्ड ने फ़ैसला किया है।
शायद तुमने ग़लत सुना हो।
तुम मज़ाक कर रहे हो, भाई?
याद है, जब मिस वि हमारे ऑफ़िस आई थीं?
-हाँ। -उस दिन, उन्होंने कहा था
कि उन्हें हमारी कंपनी के फ़ाइनैंशल स्टेटमेंट्स देखने हैं।
लेकिन अगर यह ऐसे ही चलता रहा, तो किंग्स बैक ख़तरे में पड़ जाएगा।
और उन्होंने कहा कि कंपनी ख़तरे में आ जाएगी।
तुमने मुझे यह पहले क्यों नहीं बताया?
मिस वि बहुत समझदार औरत हैं। वह बिना वजह ऐसा नहीं कहतीं।
देखो, मुझे पता है।
तो जैसे ही फ़ोन आया, मैं दफ़्तर भागा
-अपनी फ़ाइनैंशल स्टेटमेंट्स चेक करने। -अच्छा।
लेकिन कुछ लोगों ने मुझे बताया
कि अचानक पाइप फट गया है, और वहाँ कंस्ट्रक्शन चल रहा है।
-उन्होंने मुझे अंदर नहीं जाने दिया। -अचानक ऐसे ही?
-अजीब नहीं है? -हाँ।
क्या हमें पुलिस में रिपोर्ट करनी चाहिए?
नहीं, क्या हमें यह एम्प्लॉयमेंट ऐंड लेबर मिनिस्ट्री में रिपोर्ट करना चाहिए?
कौन? मैं?
जे वाई रेस्टोरेंट
गंगनम में ऐसी बिल्डिंग का मालिक होना काबिले-तारीफ़ है।
आप दोनों सचमुच क़ाबिल हैं।
आप पूर्व असेंबलीमैन हा गी-वान को जानते हैं ना?
चॉन्गवॉन शहर रीडेवलपमेंट के दौरान,
आपने उन्हें अपना नाम इस्तेमाल करने दिया और बदले में पैसे लिए।
यह बिल्कुल बकवास है!
आप कहना क्या चाहती हैं?
क्या आपको नहीं लगता
कि 40 अरब वॉन की बिल्डिंग नक़द में ख़रीदना बिना कोई उधार लिए
और भी ज़्यादा बकवास है?
हम हा गी-वान को जानते भी नहीं,
और हमें आपसे कुछ कहना भी नहीं है, तो कृप्या चली जाइए।
आपके भाई ने ख़ुदकुशी नहीं की थी।
आप शायद यह मानना चाहें कि उन्हेंने ऐसा किया,
लेकिन आप दोनों जानते हैं यह सच नहीं है।
मैं आपसे यह नहीं कह रही कि आज ही सब ख़ुलासा कर दें।
लेकिन इतना जान लीजिए
कि मैं मिस्टर वू योंग-सुक का नाम साफ़ करवाकर रहूँगी।
मैं हार नहीं मानूँगी, चाहे कितना भी वक़्त लगे।
जब बात करने को तैयार हो जाएँ,
मुझे फ़ोन कीजिएगा।
पत्रकार वि ज्योंग-सिन स्पोर्ट्स उनसॉन्ग
लिम ह्योन-जून
वि ज्योंग-सिन बोल रही हूँ।
तुम कहाँ हो?
मैं बाहर हूँ। क्यों?
माफ़ करना, क्या तुम अभी तुरंत आ सकती हो?
मेरे घर, मेरा मतलब है।
तुम्हारे घर?
क्या बात है?
तुम आओगी तो पता चल जाएगा।
अभी आओ, ठीक है?
लेकिन…
क्या हो रहा है?
वह मुझे घर क्यों बुला रहा है?
मिस वि!
-आप भी यहाँ हैं, मिस्टर ह्वांग? -हाँ।
बात यह है कि मिस्टर ह्वांग
अपनी ही कंपनी से निकाल दिए गए हैं।
हमें लगा तुम्हें इस मामले का कुछ अंदाज़ा होगा,
तो मैंने तुम्हें बुलाया ताकि साथ बैठकर बात कर सकें।
आप निकाल दिए गए?
हाँ! जब आप पहले ऑफ़िस आई थीं,
आपने हमारी फ़ाइनैंशल स्टेटमेंट्स देखने की बात कही थी और कहा था कुछ गड़बड़ लग रही है।
आपने ऐसा क्यों कहा था?
मिस वि, मुझे इस वक़्त आपकी मदद की बेहद ज़रूरत है।
क्या आपको कोई वजह सूझती है आपकी बर्ख़ास्तगी की?
वजह?
-वजह… -क्या है?
हाँ, वही बात…
उन्होंने अचानक कहा कि वे ड्यू डिलिजेंस कर रहे हैं
और मुझसे एक एमओयू पर दस्तख़त करने को कहा…
या वह एमओडबलू था?
-पहले ठीक से बोलो तो सही! -वह एमओयू था!
उन्होंने मुझे एमओयू दिखाया और दस्तख़त करने को कहा!
-क्या तुमने दस्तख़त कर दिए? -बिल्कुल नहीं।
मुझे कुछ गड़बड़ लगी, तो मैंने उनसे समझाने को कहा।
और इससे पहले कि मुझे कुछ पता चलता,
उन्होंने बोर्ड मीटिंग की और मुझे निकाल दिया!
-यह कैसे सही हो सकता है? -ठीक है!
आप दोनों मुझ पर ध्यान दीजिए।
मुझे कुछ समझाना है।
ठीक है।
यह सब शुरू हुआ
चेयरमैन ली दे-हो और एफ़एसएस डिरेक्टर हा गी-वान के बीच
लंबे अरसे की साझेदारी से।
ली दे-हो ने हा गी-वान को राजनीतिक फ़ंड दिए,
और बदले में हा गी-वान ने अपनी ताक़त का इस्तेमाल करके ली दे-हो की मदद की।
मसलन, चॉन्गवॉन शहर रीडेवलपमेंट की जानकारी।
हा गी-वान की जानकारी की वजह से,
ली दे-हो ने औने-पौने दामों पर ज़मीन ख़रीदी और भारी मुनाफ़ा कमाया।
और उन पैसों को सफ़ेद करने के लिए,
उन्होंने एंटरटेनमेंट एजेंसियाँ खरीदीं, जिनमें किंग्स बैक भी शामिल है।
साला!
-अरे, कितनी बड़ी मछली पकड़ी! -तो इसका मतलब
ली दे-हो ही यहाँ गुनहगार है, सही?
क्या आप कह रही हैं कि उस कमीने ने
हमारी कंपनी का इस्तेमाल किया काले धन को साफ़ करने के लिए?
लेकिन इस वक़्त, चेयरमैन ली को नकद पैसों की बड़ी दिक्कत हो रही है
क्योंकि उनके अपार्टमेंट प्रोजेक्ट्स की कंस्ट्रक्शन कॉस्ट आसमान छू रही हैं।
तो इसलिए
वह एजेंसियों को ऊँचे दामों पर बेचकर आग बुझाने की कोशिश कर रहे हैं।
मिस्टर ह्वांग, जिस एमओयू का आपने ज़िक्र किया,
वह किंग्स बैक को बेचने की प्रक्रिया का एक हिस्सा था।
साला!
क्या आप कह रही हैं कि उन्होंने हमारी कंपनी इसलिए बेच दी क्योंकि उनके पास नकद कम पड़ गए थे?
और उन्होंने मिस्टर ह्वांग को इसलिए निकाला क्योंकि वे उनके रास्ते में थे?
सही है।
"रास्ते में"?
तो अब हमें क्या करना चाहिए?
क्या चुपचाप बैठकर यह सब झेलते रहें?
नहीं।
अगर हमें पलटकर वार करना है, तो पहले सबूत चाहिए।
-मिस्टर ह्वांग। -जी?
आप और मैं कल आपके दफ़्तर चलेंगे
और जो दस्तावेज़ चाहिए, वह इकट्ठा करेंगे।
धन्यवाद।
मिस वि, मुझे लगता है मेरे पीछे पूरी फ़ौज खड़ी है,
-मानो अब मुझे कोई नहीं रोक सकता… -बहुत हुआ।
बहुत-बहुत शुक्रिया।
-धन्यवाद। -अच्छा हुआ तुम आईं।
इम्पीरियल प्रिन्ट
यक़ीन नहीं होता यह गाड़ी अब तक चल रही है।
आपने मेरे मामा को प्रिन्ट शॉप संभालने दिया था।
-वह तब से इसे चला रहे हैं। -अच्छा।
मैं इसे साथ ले आया "अपनी असली चिंगारी ढूँढ़ो" अभियान के तौर पर।
मेरी असली चिंगारी ढूँढ़ो?
हे भगवान, तुम भी?
उफ़, वैसा ही है जैसा पहली बार इसमें बैठा था।
क्या यह कार हमेशा से इतनी छोटी थी?
आज सेट पर किसी से लड़ाई मत कीजिएगा।
ऐसा नहीं है कि मैं लड़ना चाहता हूँ।
डिरेक्टर बाक अभी तक स्क्रिप्ट लेकर तैयार नहीं हैं।
मैं नहीं चाहता था कि उन्हें क्रू के सामने बुरा लगे,
इसलिए मैंने उसे थोड़ा वक़्त दिलवा दिया।
पता नहीं मिस वि और मिस्टर ह्वांग का काम कैसा चल रहा होगा।
यार, मुझे उनके साथ जाना चाहिए था।
धत्त।
देखो, यह मेरा दफ़्तर है। मुझे अंदर क्यों नहीं जाने दे रहे?
-आप अंदर नहीं जा सकते। -क्यों नहीं?
मिस्टर ह्वांग की निजी चीज़ें भी अंदर हैं।
वह बस अपना सामान लेना चाहते हैं, तो उन्हें रोकने का आपको क्या हक़ है?
हम चेयरमैन के आदेश पर चल रहे हैं कि सीईओ के दफ़्तर में किसी को नहीं जाने देना है।
अगर आपको शिकायत है, तो चेयरमैन से बात कीजिए।
चेयरमैन ने कहा था ऐसा करने को?
चलो भी, ऐसा मत करो।
इतनी छोटी-सी बात पर चेयरमैन को क्यों परेशान करना?
यह कैसा रहेगा?
क्या तुम्हें मेरा लैपटॉप दिख रहा है?
वहाँ एक जोड़ी लग्ज़री चप्पलें भी हैं जो मेरी बीवी ने मुझे बर्थडे पर दी थीं।
मैं बस अंदर जाकर वह दो चीज़ें ले आता हूँ, ठीक है?
साले, हमने कहा ना नहीं।
तुमने मुझे मारा अभी?
क्या तुम पागल हो?
दूर हटो मेरे रास्ते से, बदमाशों!
यह मारपीट है!
तुम लोग क्या समझते हो ख़ुद को? हटो!
-हटो! -इन्हें बाहर निकालो!
-मुझे छोड़ो! -साले घटिया लोग!
साले, मैं नहीं जा रहा!
मुझे छोड़ो!
इम्पीरियल प्रिन्ट
हैलो।
डिरेक्टर बाक।
-हैलो। -हैलो।
सुप्रभात।
-जाइए, तैयार हो जाइए। -ठीक है।
आपको मुझसे कुछ कहना नहीं है?
नहीं, कुछ नहीं।
तो स्क्रिप्ट पूरी हो गई?
शायद…
हे भगवान।
यह क्या है?
तुम अपनी ट्रोफ़ी गर्दन पर टाँग कर क्यों चल रहे हो?
यह उसी इम्पीरियल प्रिन्ट कार जैसा है।
-मेरी असली चिंगारी। -क्या?
यह मेरे लिए एक निशानी है कि मैं हमेशा याद रखूँ
अपना पुराना जुनून और पवित्रता, और फिर से अपनी असली चिमगारी ढूँढ़ पाउँ।
मैं इसे अपने पास रख रहा हूँ ताकि भूल न जाऊँ।
डिरेक्टर बाक।
अरे, ऐसा मत कीजिए।
अरे, यार।
यह पागल लड़का। बिल्कुल सनकी है।
यह जितनी बार निर्देशन करता है, उतना ही अजीब क्यों हो जाता है?
सच में।
पिल-गु पूरी तरह बदल गया है और अब एक भ्रष्ट पुलिसवाला है।
वह ड्रग एडिक्ट्स से पैसे लेता है और होस्टेस बार जाता है।
एकदम घटिया इंसान है वह।
-हे भगवान। -लेकिन आपका अभिनय
बुरे आदमी जैसा बिल्कुल ही नहीं लगता।
आप उसे अच्छा दिखाने की पूरी कोशिश कर रहे हैं!
मुझे यह सब बिल्कुल पसंद नहीं।
कांग पिल-गु एक हीरो है। वह भ्रष्ट पुलिसवाला कैसे हो सकता है?
वह तो पहले ही अपने दोस्त को खोकर टूट चुका है।
वह वहाँ से निकलकर पैसों का दीवाना कैसे बन गया?
यह कांग पिल-गु है ही नहीं!
क्या आप कह रहे हैं कि आप पटकथा नहीं मान सकते?
जब मैंने प्रोजेक्ट प्रपोज़ल पढ़ा था, तभी ठीक नहीं लगा था,
लेकिन स्क्रिप्ट तो इसे और भी बेहुदा बना रही है!
पूरा ड्रामा ज़बरदस्ती ठूँसा हुआ लगता है, डिरेक्टर बाक!
आप कब होश में आएँगे?
-आपने क्या कहा? -लिखाई काफ़ी विश्वसनीय है,
और ऐसी बिल्कुल नहीं कि आप इसे यूँ नीचा दिखाएँ!
-क्या आप सचमुच… -क्या फ़ैसला है?
अगर आप साथ मिलकर काम नहीं करेंगे, तो हम अभी शूट रद्द कर देंगे।
क्या आपने अभी मुझे धमकाया?
क्या आपको अपनी जान की परवाह नहीं है?
आप ही तो शूट के दौरान चले गए थे।
-लेकिन वह तो… -जो भी हो,
अब से,
हम स्क्रिप्ट का बिल्कुल जैसे का तैसा पालन करेंगे।
अरे, डिरेक्टर बाक।
आप सच बोल रहे हैं?
अरे, बाक ब्यॉन्ग-गी!
ह्वांग जी-सन
अरे।
क्या तुम सारे दस्तावेज़ ले पाए?
हम तो मेरे दफ़्तर तक भी नहीं पहुँच पाए। उन्होंने हमें बाहर निकाल दिया।
क्या? क्यों?
उन्होंने इमारत के सामने गुंडों की पूरी फ़ौज खड़ी कर दी,
और वे लोग हमें अंदर नहीं जाने दे रहे।
हमने ज़ोर लगाकर अंदर घुसने की कोशिश की और हाथापाई हो गई।
मिस वि के कपड़े फट गए।
उसके कपड़े फट गए?
-हे भगवान, चलो भी। -बस करो।
तुम हमें अंदर क्यों नहीं जाने दे रहे?
तुम!
जब तक मैं ना पहुँचूँ, तुम एक क़दम भी मत हिलना!
-ठीक है। हेलो? -तुम्हें पता है यह ग़ैरक़ानूनी है?
-भाई? -हम तो बस अंदर जाकर
-अपना कुछ निजी सामान लेना चाहते हैं। -यार, वह सच में बहुत गुस्से में है।
चलो भी, बस एक मिनट लगेगा!
हमें एक मिनट के लिए अंदर जाने दो! धत्त तेरी!
वे हरामख़ोर गुंडे!
कहाँ जा रहे हैं?
अभी गाड़ी स्टार्ट करो!
मिस्टर लिम, शूट अभी ख़त्म नहीं हुआ।
फिर से जा रहे हैं? ऐसा नहीं हो सकता!
डिरेक्टर!
डिरेक्टर, बड़ी मुसीबत हो गई! इसे पकड़ो!
हम सच में फँस गए हैं।
मिस्टर लिम चिल्लाए, "अभी गाड़ी स्टार्ट करो!", और निकल गए।
गाड़ी? कौन-सी गाड़ी?
-इम्पीरियल प्रिन्ट वाली गाड़ी। -धत्त!
-वह जा रही है! -यह फिर भाग रहे हैं?
क्या दिमाग़ ख़राब हो गया है आपका?
-असिस्टेंट डिरेक्टर, तुम चलाओगे गाड़ी! -जी?
मैं चला रहा हूँ!
-चलो! -आज पकड़कर ही छोड़ूँगा!
बैठो!
उसके पीछे जाओ!
चलो, जल्दी!
चलो, गिल-सु। तेज़ चलाओ!
वे हरामज़ादे बच नहीं पाएँगे।
यार, हमें डिरेक्टर को बता देना चाहिए था कि हम जा रहे हैं।
हे भगवान।
आज ही यह गाड़ी लानी थी क्या?
चलो यार, तेज़ चलाओ!
धत् तेरे की।
मैंने हमेशा उन्हें सिर पर बिठाए रखा, अब वह मुझसे बदसलूकी कर रहे हैं?
-असिस्टेंट डिरेक्टर। -जी, सर?
आज हमें कितने सीन शूट करने हैं?
बारह सीन, सर।
ठीक है।
आज सभी बारह सीन शूट करेंगे, कुछ भी हो जाए।
चाहे पूरी रात जगना पड़े या ख़ून की उल्टी करनी पड़े,
मैं पूरा करके रहूँगा।
हमें वह गाड़ी नहीं खोनी है, समझे?
जी, सर।
-चलाओ। -ठीक है।
उसके ठीक पीछे रहो।
हम अंदर गए बिना नहीं जाएँगे, तो हटो हमारे रास्ते से!
हाँ, हटो रास्ते से!
मेरी लग्ज़री चप्पलें वापस करो!
वापस करो!
वापस… हाँ, वही! वापस करो!
-यह लो। -अरे!
-क्या कर रहे हो? -अब जाओ!
साले!
-मेरी चप्पल! -मैंने कहा था हट जाओ!
रोको उसे!
धत् तेरे की!
-धत् तेरे की, रास्ते से हटो! -हटो!
मैंने ये कभी पहनी ही नहीं!
-हटो! -छोड़ो मुझे!
धत् तेरे की।
अरे, छोड़ो!
मिस वि! साले…!
अरे, हटो!
इम्पीरियल प्रिन्ट
साले हरामख़ोर!
नहीं।
कांग पिल-गु!
अरे, मिस वि को ले जाओ यहाँ से!
मिस वि, उधर!
धत् तेरे की!
यहाँ क्या हो रहा है?
मिस्टर लिम?
क्या बकवास है?
मज़ाक कर रहे हो?
पार्किंग में गड़बड़ चल रही है! सब लोग नीचे आओ!
धत् तेरे की, अभिनेता का शरीर ही सब कुछ होता है।
स्टंट टीम!
तैयार!
ऐक्शन!
हाँ, बस, ठोक दो उसे!
बस यही!
-डिरेक्टर, उन पर ज़ूम कीजिए! -बहुत बढ़िया!
-कैमेरा दाएँ घुमाइए! -हाँ, बिल्कुल ऐसे ही!
वे कहते हैं, आप लोगों की मरम्मत नहीं कर सकते।
लेकिन…
मैं करता हूँ।
धत् तेरे की।
-क्या है? -क्या चाहिए?
-क्या कर रहे हो? -धत् तेरे की!
मुझे छोड़ो! क्या बकवास है?
कचरा निकालने का समय आ गया है।
-चलो! -साला…
चलो। निकलते हैं।
भाई।
मेरी चप्पलें कहाँ हैं?
किंग्स बैक एंटरटेनमेंट प्रवेश निषिद्ध
लगता है आज हम ड्यू डिलिजेन्स नहीं कर पाएँगे।
क्या तुम ठीक हो?
क्या तुम्हें चोट लगी?
क्या तुम ठीक हो?
क्या तुम सच में ठीक हो?
क्या तुम्हें चोट लगी?
मैं बिल्कुल ठीक हूँ!
क्या तुम पक्का ठीक हो?
वे हरामज़ादे गुंडे इतनी नाज़ुक औरत के साथ ऐसा कैसे कर सकते हैं?
क्या तुम सच में ठीक हो?
कुछ बोलो ना!
-मिस्टर ह्वांग, तुम ठीक हो? -हाँ?
हमारे पास समय नहीं है।
मिस वि, हमें वे दस्तावेज़ लेने होंगे।
-ठीक है। -हे भगवान।
-आप ठीक हैं? -मैं ठीक हूँ।
दस्तावेज़ उधर हैं।
मिस्टर लिम!
ब्यॉन्ग-गी।
मैंने सोचा आप सेट से भाग गए। अभी-अभी क्या हुआ?
मैं भागा नहीं था। मैं बस बताए बिना निकल गया।
-ब्यॉन्ग-गी। -जी?
अगर आप और स्टंट टीम नहीं होते, तो मैं बच नहीं पाता।
क्या कंपनी में कोई समस्या है?
कंपनी में हालात बहुत बिगड़ रहे हैं।
वे गुंडे पता नहीं कहाँ से आ गए और…
हे भगवान।
देखिए।
मुझे नहीं पता क्या हो रहा है,
लेकिन लगता है कि सब कुछ सुलझ गया है।
चलिए सेट पर वापस चलते हैं।
न्याय की धज्जियाँ उड़ गई हैं, और आपको शूटिंग की चिंता है?
शेड्यूल बदल दीजिए!
आपको क्या लगता है मैं आपका पीछा करते-करते यहाँ तक क्यों आया?
जब तक प्राकृतिक आपदा न हो,
शेड्यूल नहीं बदलेगा।
मिस्टर लिम, आज आप घर नहीं जाएँगे जब तक सभी 12 सीन शूट नहीं हो जाते।
-मिस्टर लिम के मैनेजर? -जी?
मैं मिस्टर लिम के साथ जाऊँगा। कृप्या गाड़ी तैयार कीजिए।
-प्रोड्यूसर? -जी।
-असिस्टेंट डिरेक्टर? -जी।
आप दोनों, कृप्या मिस्टर लिम को सुरक्षित और जल्दी से साथ ले जाइए।
डिरेक्टर बाक, मुझे यहाँ रुकना होगा…
-मिस्टर लिम, चलिए! -आपके 12 सीन हैं।
-मिस वि! -हमें अभी निकलना होगा। जल्दी!
जल्दी!
मिस वि, क्या यह भी ले जाएँ?
-हाँ, सब ले चलते हैं। -सब कुछ? ठीक है।
अरे, कितना सारा सामान है। यह रहा।
क्या?
बताइए क्या हुआ।
सिक्योरिटी फ़र्म को पता नहीं था कि ड्यू डिलिजेन्स टीम आ रही है।
फिर कांग पिल-गु…
मतलब, लिम ह्योन-जून अचानक आ गए।
इतने सारे गुंडे एक अकेले अभिनेता को नहीं गिरा पाए?
वैसा नहीं था, सर।
मिस्टर लिम ने किसी तरह अपनी टीम इकट्ठा की,
और सब ऐसे बर्ताव करने लगे जैसे भूखे ज़ॉम्बियों का झुंड।
तो?
उन्होंने पूरे ड्यू डिलिजेन्स टीम के सामने एक आदमी पर तमाशा खड़ा किया?
माफ़ कीजिए, सर।
लेकिन उससे भी बड़ी समस्या यह है कि उनकी टीम के एक लड़के ने
सब अपने फ़ोन पर रिकॉर्ड कर लिया।
मुझे डर था अगर मामला बिगड़ गया तो मीडिया हाथ धोकर पीछे पड़ जाएगी
इसलिए मैंने उन्हें फ़िलहाल पीछे हटने को कहा है।
मुझे बहुत अफ़सोस है, सर।
-वे लौट आए। -क्या हो रहा है?
-क्या हुआ? -तुम सब किसी लड़ाई में फँस गए थे?
-हे भगवान! -क्या हुआ?
-तुम ठीक हो? -यह तो बहुत बुरा लग रहा है!
हम तुरंत शूटिंग शुरू करेंगे, तो तैयार हो जाइए!
-सच में? -अभी?
चलो शूटिंग रीशेड्यूल करते हैं। वैसे भी आज रात तो पूरा नहीं हो पाएगा।
-मैं कर लूँगा। -आपको क्या हुआ?
-प्रोड्यूसर! -आप ठीक हैं?
कट। ठीक है!
-मिस्टर लिम। -बहुत बढ़िया काम!
-शाबाश, सब लोग! -अरे, यार।
हे भगवान।
मिस्टर लिम, मैं गाड़ी लेकर आता हूँ।
ठीक है।
-मैं मेकअप हटा लेता हूँ। -ठीक है।
-अरे, यार। -बहुत बढ़िया, सर!
तुम भी।
हे भगवान।
अरे, यार। यह लो।
यार, ब्यॉन्ग-गी तो सच में एक ज़िद्दी कमीना है।
यक़ीन नहीं होता कि हमने सभी 12 सीन शूट कर लिए।
लगता है डिरेक्टर बाक को अपनी असली चिंगारी वापस मिल गई।
कमबख़्त असली चिंगारी!
बेवकूफ़ चिंगारी।
ख़ैर, अब क्या करें?
मुझे तो निकाल दिया गया, लेकिन तुम अब भी किंग्स बैक से बँधे हुए हो।
अरे, इसमें कैन सी परेशानी है?
बस मेरा काम वैसे ही सँभालते रहो जैसे हमेशा सँभालते आए हो।
मैं तुम्हें फ़्रीलांसर की तरह काम पर रख लूँगा।
फिर क्या तुम मुझे अपनी जेब से पैसा दोगे?
मैं तुम्हारी सैलरी पर एक बोनस भी जोड़ दूँगा।
-क्या ख़याल है? -सच में?
तुम सबसे अच्छे हो, भाई!
तो क्या इसका मतलब हम उस दफ़्तर में कभी वापस नहीं जा सकते?
हमने उस ऑफ़िस को पाने के लिए चक्कर काट-काटकर अपने पैरों में छाले डाल लिए थे।
हमने दीवारें साथ में पेंट की थीं,
और कुर्सियाँ भी साथ में लगाई थीं।
वहाँ की हर एक चीज़ अपने हाथों से ली हुई है, यहाँ तक कि कॉफ़ी मग तक।
यक़ीन नहीं होता कि अब मैं अंदर भी नहीं जा सकता। यह तो बहुत नाइंसाफ़ी है!
अरे, मैं अभी भी किंग्स बैक में हूँ। बेशक, तुम अंदर जा सकते हो।
क्या इसका मतलब
अब मैं सीईओ ह्वांग नहीं रहा?
क्या अब मैं मैनेजर ह्वांग हूँ?
क्या अब मुझे गिल-सू को "टीम लीडर" बुलाना पड़ेगा?
धत् तेरे की।
मैंने तो अभी अपनी पत्नी को भी नहीं बताया।
अरे!
आत्मविश्वास क़ायम रखो!
अरे, यार।
इस जगह को ही अपना दफ़्तर समझो।
यह तुम्हारी सीट है। ठीक है, सीईओ ह्वांग?
ख़ैर, वे हरामज़ादे…
पहले तो फ़ोन पर तुम्हें निकाल दिया,
फिर गुंडे भेज दिए कंपनी में।
हम उन हरामज़ादों से कैसे निपटें?
भाई, तुम सारी रात जागते रहे ना? कहीं जा रहे हो?
हूँ?
मेरे कुछ प्लान हैं।
ऐसे मुश्किल समय में क्या प्लान हो सकता है तुम्हारा?
ओह, तुम फिर से मिस वि ज्योंग-सिन से मिलने जा रहे हो।
मेरा मतलब…
अरे, यह मैं हम दोनों के लिए कर रहा हूँ।
हमें अपनी अगली चाल का पता लगाना है।
ठीक है?
-क्या तुम हमेशा मैनेजर ही रहोगे? -नहीं।
मैं मिस वि से मिलकर योजना बनाऊँगा,
और तुम बस बैठकर यह सोचो कि आगे मेरा काम कैसे सँभालोगे, ठीक है?
और रोना मत!
चलता हूँ।
ठीक है, भाई। मिलते हैं!
हे भगवान, किसे पता था कि वह अंदर से इतना रोमांटिक भी है?
तुम ऐसी कार में क्यों आए?
-इसमें क्या दिक्कत है? -यह लोगों के नज़र में पड़ती है!
अरे, बस अंदर बैठो।
-नहीं, पहले तुम बैठो। -हूँ?
-क्यों? क्या है? क्या दिक्कत है? -बैठो।
अरे, यार।
कांग पिल-गु कभी ऐसी कार नहीं चलाता।
अरे, जाने दो। ठीक है।
मैं कांग पिल-गु नहीं हूँ। मैं सुपरस्टार लिम ह्योन-जून हूँ, तो ठीक है।
मिस्टर ह्वांग कैसे हैं?
वह सदमे में है, और मानसिक रूप से टूट चुका है।
चेयरमैन ली दे-हो बहुत ख़तरनाक आदमी हैं।
मुझे पक्का पता है कि सब उन्हीं की योजना थी।
हे भगवान, हमें उनके जैसे आदमी से क्यों उलझना पड़ा?
मुझे तो तभी से बुरा अंदेशा था जब मैं उनके साथ मछली पकड़ने गया था।
लेकिन तुम इतने ख़तरनाक इंसान की जाँच-पड़ताल क्यों कर रही हो?
तुम्हें डर नहीं लगता?
यह काम कोई और नहीं कर सकता
सिवाय मेरे।
मैं इस मामले का कई सालों से पीछा कर रही हूँ,
और मैं इसके जड़ तक पहुँचना चाहती हूँ।
मिस्टर ह्वांग की वजह से लगभग सारे सबूत मिल चुके हैं।
अब मैं बस यह सोच रही हूँ कि ख़ुलासा करने का सबसे असरदार तरीका क्या है।
ख़ैर…
मैं भी किसी की बकवास सहने वालों में से नहीं हूँ।
इस पर ज़रा सोचते हैं।
हम यहाँ अकेले क्यों हैं?
हे भगवान।
तुम तो सिर्फ़ "कांग पिल-गु" जैसे शो देखती हो, तो तुम्हें पता ही नहीं दुनिया में क्या चल रहा है।
माफ़ करना?
अगर तुम मेलोड्रामा या रोमांस देखती, तो तुरंत समझ जाती।
क्या मतलब?
क्या तुमने कभी ऐसा ड्रामा नहीं देखा जिसमें कोई अमीर वारिस या बॉयफ़्रेंड
डेट के लिए पूरी जगह किराए पर ले लेता है?
पूरी जगह?
तुमने पूरी जगह किराए पर ले लिया?
क्या तुम्हारे पास पैसे ख़र्च करने के और अच्छे तरीके नहीं हैं?
अरे, मुझे पता था तुम यही कहोगी।
मैंने कोई पैसा नहीं ख़र्च किया।
मैंने तो बस कहा था कि आज शूट नहीं है तो इसे इस्तेमाल कर लूँगा।
और मैं चाहता था
कि हम अकेले रहें।
तुम जब भी मेरे साथ होती हो तो तुम्हें हमेशा दूसरों के बारे में सोचना पड़ता है।
मैं कभी-कभी यहाँ आ जाता हूँ।
यही वह जगह है जहाँ मैंने पहला काम किया था।
बस एक छोटा सा किरदार था, लेकिन फिर भी।
-उसका नाम था… -"द सिटी ऑफ़ रोमांस"?
तुम्हें कैसे पता?
जब तुम्हारे फ़ैन पेज में शामिल हुई थी, तो उन्हीं में से एक सवाल था।
उस फ़ैन पेज में शामिल होना वाक़ई सिरदर्दी थी।
मुझे लगता है मैंने यह जगह टीवी पर देखी है।
नुंगने।
पुरानी यादें ताज़ा हो गईं।
मुझे लगता है, हमनें यहीं कहीं शूट किया था।
वैसे, तुम अभिनेता कैसे बने?
मैंने सुना कि एक्स्ट्रा का पार्ट-टाइम जॉब मिल सकता है, तो मैं आ गया।
न जाने क्यों, मुझे सेट पर होना बहुत अच्छा लगा।
और मैंने सोचा कि मैं अच्छा करूँगा।
तो तुम्हें एक्स्ट्रा के रूप में काम करते हुए खोजा गया?
हाँ, लगभग।
पता है ना, मेरी शक्ल-सूरत नज़रअंदाज़ करना मुश्किल है।
अब भी मैं अच्छा दिखता हूँ, तो सोचो तब कितना आकर्षक रहा हूँगा।
डिरेक्टर ने जैसे ही मुझे देखा, उन्होंने मुझे बोलने के लिए एक लाइन दे दी।
लेकिन मैंने कभी अभिनय नहीं किया था,
तो वह लाइन कैसे बोलता?
मैं बहुत घबरा गया था,
और मुझे आज भी वह लाइन याद है।
रुकिए!
आख़िरी ट्रेन जा चुकी है।
"आख़िरी ट्रेन जा चुकी है।"
कट!
मैंने पहली ही टेक में कर दिखाया।
कितना रोमांचक अनुभव था।
उसके बाद, मैंने अभिनय की पढ़ाई शुरू कर दी।
फिर थियेटर में अनुभव मिला।
और फिर धीरे-धीरे फ़िल्मों में आ गया।
कांग पिल-गु का क्या?
तुम कांग पिल-गु से कैसे जुड़े?
यह तब शुरू हुआ जब एक फ़िल्म छात्र मेरी दुकान पर आया
अपनी ग्रेजुएशन प्रोजेक्ट की स्क्रिप्ट प्रिंट करवाने।
हैलो।
मैंने कुछ समय पहले यहाँ स्क्रिप्ट छपवाई थी,
और एक छोटी सी समस्या है।
उसने मुझसे अपनी फ़िल्म में अभिनय करने की भीख माँगी, तो मैंने कर लिया।
और अचानक उसे एक बड़ा अवॉर्ड मिल गया।
तबसे मैं लगभग कांग पिल-गु का ग़ुलाम बन गया हूँ।
वह कॉलेज स्टूडेंट डिरेक्टर बाक ब्यॉन्ग-गी था।
सच में?
तो वह डिरेक्टर तुम्हारे सौभाग्य का दूत था?
सौभाग्य का दूत?
उसी की वजह से तुम फिर से अभिनेता बने।
और तुम्हें कांग पिल-गु से मिलने का मौक़ा भी मिला।
कांग पिल-गु सिर्फ़ एक ड्रामे का किरदार नहीं है।
वह कमज़ोरों के लिए खड़ा होता है,
जोख़िम उठाता है, और बुरे लोगों को सज़ा देता है।
उसने मुझे मेरी परेशानियाँ थोड़ी देर के लिए भुलाने में मदद की।
बहुत से लोग कांग पिल-गु की न्याय की भावना की क़द्र करते हैं।
तुम्हें पता है ना, उसकी वजह से पुलिस में दाख़िले की अर्ज़ियाँ बढ़ गई थी?
कांग पिल-गु
वाक़ई, वाक़ई ख़ास है।
और तुम्हें उस बेमिसाल कांग पिल-गु को निभाने का मौक़ा मिला।
कितनी किस्मत की बात है।
फिर भी तुम ख़ुद को कांग पिल-गु का ग़ुलाम कहते हो…
मिस्टर लिम ह्योन-जून, तुमने अपनी असली चिंगारी खो दी है।
रहने दो।
मैं सच बोल रहा हूँ।
मैं अब सच में कोई दूसरा किरदार निभाना चाहता हूँ।
हालाँकि, अभी तो मुझे कांग पिल-गु के लिए ही मेहनत करनी होगी।
ह्योन-जून कह रहा था उसे कोई पसंद है। वह कौन है?
उसने आपको बताया?
वह है ही नहीं, है ना? उसने मुझसे झूठ बोला होगा।
अगर इतनी जिज्ञासा है, तो ख़ुद उससे पूछ लीजिए।
मुझे इस तरह बीच में मत डालिए।
तो क्या आप उसके और मेरे बारे में डेटिंग की अफ़वाह फैला देंगे?
अरे, यह तो बरबादी को न्योता देना होगा!
आपको इन दिनों क्या हो गया है?
मैं सच में चाहती हूँ कि ह्योन-जून के साथ सब ठीक हो जाए।
लेकिन यह तो बहुत ज़्यादा है। मैं ऐसी अफ़वाह नहीं बना सकता।
तो क्या मैं फैलाना शुरू कर दूँ?
अरे, से-ना।
अपना समय बरबाद मत करो, और इस प्रोजेक्ट पर ध्यान दो।
वैसे, तुमने प्रोडक्शन कंपनी में मिलने को क्यों कहा
किंग्स बैक की जगह?
मुझे बर्ख़ास्त कर दिया गया।
इसलिए मैं यह जगह अस्थायी रूप से इस्तेमाल कर रहा हूँ।
क्या हुआ?
क्या आपने कुछ ग़लत किया?
मैं ऐसा क्या ही ग़लत कर सकता था?
मुझे लगता है, वे कंपनी बेचना चाहते थे,
लेकिन मैं बीच में था, इसलिए मुझे निकाल दिया।
ओह, हाँ। आपकी एजेंसी ठीक है?
क्या वे मेरी और आपकी कंपनी दोनों को साथ में बेचने की कोशिश नहीं करेंगे?
-क्या ह्योन-जून को इस बारे में पता है? -बिल्कुल, उसे पता है।
फ़िलहाल चुप रहिए।
और ज़्यादा हलचल मत कीजिए।
मैं तो हमेशा चुप रहता हूँ।
मैं काफ़ी समय से यहाँ आता रहा हूँ।
मैं यहाँ किसी को भी नहीं लाता।
तो क्या अब नौ और डेटें बची हैं?
नहीं, ऐसा नहीं है।
हम आज मिस्टर ह्वांग की परेशानी के कारण मिले,
तो यह गिना नहीं जाएगा।
उस पर तो पाँच मिनट भी नहीं लगे।
पाँच मिनट काफ़ी हैं।
यह कोई ऐसा मामला नहीं है जिसका हल रातों-रात निकल जाए।
चलो, जल्दी खा लेते हैं और निकलते हैं। आज रात पहला एपिसोड आने वाला है।
इतनी जल्दी किस बात की?
मैंने रफ़ कट देखा था।
लेकिन मैंने तो नहीं देखा।
मुझे जल्दी से घर पहुँचकर समय पर देखना ही होगा।
जल्दी खाओ।
मैं इस लम्हे को
ज़िंदगी भर सँभालकर रखूँगा।
भविष्य में मैं कोई भी किरदार निभाऊँ,
मैं वादा करता हूँ कि अपनी पूरी जान लगाऊँगा और एक विनम्र अभिनेता बना रहूँगा।
कांग पिल-गु
वाक़ई, वाक़ई ख़ास है।
और तुम्हें उस बेमिसाल कांग पिल-गु को निभाने का मौक़ा मिला।
कितनी किस्मत की बात है?
बहुत-बहुत धन्यवाद!
-ह्योन-जून। -उफ़, तुमने मुझे डरा दिया।
आज रात मैं अपने दोस्त के यहाँ रुकूँगा।
-कौन-सा दोस्त? -होंग-सिन।
हम पहला एपिसोड साथ में देखेंगे।
होंग-सिन?
अरे, अगर सिर्फ़ तुम दोनों होगे तो कैसे मज़ा आएगा?
तुम्हें मुख्य किरदार की ज़रूरत है।
क्या? तुम भी आ रहे हो?
मुझे पाँच मिनट दो तैयार होने के लिए।
तुम्हारे इरादे कुछ बेईमान लग रहे हैं।
उनमें ज़रा भी बेईमानी नहीं है।
तुमने तो कहा था तुम्हें भी मिस वि पसंद है।
बेहतर होगा तुम मेरी मदद करो वरना मैं सु-जी को डेट करने लगूँगा।
उफ़।
यहाँ लाइए, मैं रख देता हूँ।
अंदर चलें?
-क्या हम… -ओह, हाँ।
तुम कितनी अच्छी जगह पर रहते हो।
तुम्हारे वहाँ इतनी बिजली क्यों जाती रहती है?
क्यों होता है ऐसा?
और तुम होटल भी जा सकते थे।
हमारे छोटे से घर में आने की ज़िद क्यों?
एक तीर से दो निशाने मारने के लिए।
मैंने सोचा था हम साथ में अभ्यास कर सकते हैं।
और चूँकि यहाँ कांग पिल-गु के तीन किरदार हैं,
तो सोचा पहला एपिसोड साथ देखकर थोड़ी बात भी कर लेंगे।
क्या यह अच्छा नहीं होगा?
हाँ, यह तो बहुत ही अच्छा होगा।
माफ़ करना, पर मुझे सच में समझ नहीं आ रहा।
-इतनी सारी जगहों में से… -बस करो।
तुम्हें क्या हुआ है?
मिस वी, लगता है आपको बातें समझने में देर लगती है।
ह्योन-जून ने ज़ोर दिया आने के लिए,
-शायद आपसे मिलने के लिए। -अरे।
लगता है, तुम इन दिनों बहुत वरजिश कर रहे हो।
-पर यह सच है। -तुम अच्छे लग रहे हो।
-हँसना बंद करो। -क्या?
मिस्टर लिम, आपने खाना खाया? मैं आपके लिए राम्योन बना दूँ?
राम्योन बहुत बढ़िया रहेगा!
-मुझे पसंद है। -आओ, थोड़ी मदद करो।
लेकिन यहाँ तो इतना सारा खाना है।
अरे, राम्योन ख़त्म हो गया।
हमारे पास कोई राम्योन नहीं है।
-वह मत खोलो। -तुम्हारे पास नहीं है?
हम बाहर जाकर राम्योन ख़रीदकर लाते हैं।
-अभी? -हाँ।
-अरे! -चलो। जल्दी करो।
-रुको। -बस चलो!
-लेकिन इतना सारा खाना तो है… -चुप रहो!
ठीक है, चलो।
यार, मैं कितना घबराया हुआ हूँ।
मिस्टर लिम!
गुड डिटेक्टिव कांग पिल-गु 5
पूछने का क्या फ़ायदा जब तुम मरने ही वाले हो?
मिस्टर लिम, आपका तक़ियाक़लाम आने वासा है।
-वे कहते हैं आप लोगों की मरम्मत नहीं कर सकते। -वे कहते हैं आप लोगों की मरम्मत नहीं कर सकते।
लेकिन…
-लेकिन मैं करता हूँ। -लेकिन मैं करता हूँ।
कांग पिल-गु
वाक़ई, वाक़ई ख़ास है।
और तुम्हें उस बेमिसाल कांग पिल-गु को निभाने का मौक़ा मिला।
कितनी किस्मत की बात है?
पहले एपिसोड का दर्शक मूल्यांकन: 4.3%
सीज़न 4 के पहले एपिसोड की रेटिंग क्या थी?
वह था 12.4%।
यह इस सीज़न के पहले एपिसोड से 8.1% ज़्यादा था।
सीज़न 3 का क्या?
वह था 11.7%।
सीज़न 2 था 13.5%,
और सीज़न 1 था 8.9%।
तो 4.3% सबसे कम है।
उस रात कोई बड़ा मैच वगैरह था?
नहीं।
मौसम अच्छा था।
तो क्या लोग मौसम का मज़ा लेने बाहर निकल गए?
अगर यह कोई और ड्रामा होता,
तो यह रेटिंग पहले एपिसोड के लिए इतनी भी बुरी नहीं होती।
समस्या यह है कि यह पिछले सीज़न की तुलना में बहुत कम है।
बिल्कुल! याद है, मैंने शुरू में क्या कहा था?
मैंने कहा था, इस सीज़न की कहानी अजीब है।
दर्शक अच्छी तरह जानते हैं कि वे कांग पिल-गु में क्या देखना चाहते हैं।
ठीक है, कहानी बदलने के लिए,
वह एक भ्रष्ट पुलिसवाला बन सकता है।
लेकिन वह जल्दी से अपने असली कांग पिल-गु में लौट आए, यह ज़रूरी है।
क्या आपको सच में यही वजह लगती है?
अरे, कहते हैं कि बूढ़ा गरुड़ भी कौवे से बेहतर होता है।
कांग पिल-गु में अब भी दम है।
रेटिंग्स ऊपर जाएँगी, चिंता मत करो।
गुड डिटेक्टिव कांग पिल-गु 5 वापसी करता है, हलचल कम मचाता है
सबसे बड़ी चिंता दर्शकों की प्रतिक्रिया है
एपिसोड 1 की रेटिंग 4.3% थी।
एपिसोड 2 की 5.1%,
एपिसोड 3 की 5.2%,
और एपिसोड 4 की 4.9%।
बस कीजिए, सर।
हमें हर तरफ़ से झटके लग रहे हैं।
उम्मीद से अच्छा न होने की ग़लती मेरी है।
इन नतीजों के लिए किसी एक व्यक्ति को दोष नहीं दिया जा सकता।
रिकॉर्ड तोड़ प्रोडक्शन बजट,
ग्लोबल स्टार, ग्वोन से-ना,
और पिछले सीज़न की 20% से ऊपर की रेटिंग्स के बावजूद,
अगर इसे गिरना था, तो यह गिरेगा।
फिर भी, ओवरसीज़ प्री-सेल्स की बदौलत,
मुझे नहीं लगता कि हमारा नुक्सान हुआ है।
यह सही है।
लेकिन दुख होता है यह देखकर कि कांग पिल-गु,
एक सीज़न ड्रामा जो हमारे देश के टीवी इतिहास में दर्ज होगा,
इस तरह दुखद और दयनीय तरीके से ख़त्म हो रहा है।
यह वाक़ई दिल तोड़ने वाला है।
मैंने ऊट्यूब पर इसे प्रमोट करने को कहा था,
लेकिन किसी ने सुनना ही नहीं चाहा।
-ओह, मिस्टर लिम ह्योन-जून। -जी?
-बधाई हो। -माफ़ कीजिए?
आपको कांग पिल-गु की भूमिका इतनी नापसंद थी।
अब आप चाहें भी तो उसे निभा नहीं सकते।
ख़ुश तो बहुत होंगे आप।
ख़ैर…
स्क्रिप्ट लगभग पूरी है, और शूट करने के लिए बहुत कम सीन बचे हैं।
अब मेरे पास सिर्फ़ पोस्ट-प्रोडक्शन पर ध्यान देने का काम बचा है।
-ठीक है। -जी।
बिल्कुल।
शायद हम भव्य फ़ेयरवेल से चूक गए,
लेकिन अंत तक हमें अपनी पूरी कोशिश करनी होगी।
कौन-सी कोशिश?
ओह!
हमें दर्शकों की दिलचस्पी कांग पिल-गु में फिर जगानी होगी।
क्यों न प्रेस कॉन्फ़्रेंस करें?
प्रेस कॉन्फ़्रेंस?
क्या उसके लिए बहुत देर नहीं हो चुकी?
अब मैं माइक पत्रकारों को सौंपता हूँ।
हम थोड़ा समय लेंगे उन सवालों पर चर्चा करने के लिए
जो गुड डिटेक्टिव कांग पिल-गु 5 को लेकर उनके मन में होंगे।
मेरा एक सवाल है डिरेक्टर बाक के लिए।
चौथे एपिसोड तक रेटिंग्स कम रही हैं।
आने वाले एपिसोड्स में हम क्या उम्मीद कर सकते हैं?
आप देखेंगे कि कांग पिल-गु के पास भ्रष्ट बनने के अलावा
कोई चारा क्यों नहीं था।
मुझे लगता है दर्शक कांग पिल-गु को और बेहतर समझेंगे
और सच में इस ड्रामा में डूब जाएँगे।
हम हार नहीं मानेंगे,
तो कृपया अंत तक देखते रहिए।
मिस्टर लिम ह्योन-जून,
कुछ समीक्षाएँ कहती हैं कि आपने इस सीज़न में अपने किरदार को पूरी तरह नहीं समझा।
क्या आप सहमत हैं?
हाँ, मैं मानता हूँ।
इस बार का कांग पिल-गु अपने न्याय-प्रिय छवि से बहुत अलग है
इसलिए उसे निभाते समय मुझे दबाव महसूस हुआ।
मैं लगातार डिरेक्टर से बात कर रहा हूँ
और बहुत मेहनत कर रहा हूँ कांग पिल-गु के इस नए पहलू को दर्शाने के लिए
उस तरह से जिसे दर्शक स्वीकार कर सकें।
कहिए।
मुझे यह सार्थक लगता है कि कांग पिल-गु का किरदार
पिछले सफल फ़ॉर्मूले का पीछा नहीं करता,
बल्कि जोख़िमों के बावजूद एक नई चुनौती चुनता है।
-क्या हमने उसे सवाल दिया था? -नहीं।
-आगे क्या होगा, इसकी उत्सुकता है। -वह पत्रकार हैं।
क्या आप मेरे जैसे कट्टर प्रशंसकों के लिए कुछ शब्द कहेंगे?
सबसे पहले, मैं उन सभी दर्शकों का धन्यवाद करना चाहूँगा
जिन्होंने कांग पिल-गु को लगातार प्यार दिया है।
सच कहूँ तो, इस सीज़न में जुड़ने का फ़ैसला
आसान नहीं था।
मैं कांग पिल-गु की छवि से दूर जाना चाहता था
जो मुझसे इतनी क़रीबी से जुड़ी है।
शायद वही इच्छा मेरे अभिनय में दिखाई दी।
लेकिन इस सीज़न की शूटिंग के दौरान,
मुझे फिर एहसास हुआ कि कितना ख़ास और अनमोल है मेरे लिए
कांग पिल-गु का किरदार।
कांग पिल-गु
वाक़ई, वाक़ई ख़ास है।
और तुम्हें उस बेमिसाल कांग पिल-गु को निभाने का मौक़ा मिला।
यह कितनी बड़ी ख़ुशक़िस्मती है?
इसलिए मैं एक नए प्यार की भावना के साथ शूटिंग पर लौटा।
नए दाँव-पेच और मोड़ के साथ, कहानी और रोमांचक होने वाली है।
आपका मुझ पर जो भरोसा है, मुझे उसकी क़द्र है और दिल से उम्मीद है
कि आप अंत तक हमारे साथ बने रहेंगे।
यह सवाल मिस ग्वोन से-ना के लिए है।
मिस्टर लिम ह्योन-जून के साथ अभिनय करना कैसा रहा?
हालाँकि "सैड वॉल्ट्ज़" के बाद काफ़ी वक़्त हो गया था,
हमने सेट पर बहुत अच्छे से साथ काम किया, मानो समय बीता ही न हो।
लेकिन जब हम अंतरंग दृश्यों को शूट कर रहे थे,
वह बहुत ज़्यादा शर्मा गए।
नहीं, मैं नहीं शर्माया।
किसने कहा मैं शर्माया?
ऐसा नहीं है कि मैं शर्माना रहा था।
कांग पिल-गु को सिर्फ़ रिश्क हुए…
मेरा मतलब, उसे सिर्फ़ इश्क ही हुए थे।
तो क्योंकि यह उसका पहला रोमांटिक सीन था,
शायद वह थोड़ा घबरा गया हो।
कौन जानता था कि एक अनुभवी अभिनेता भी घबरा सकता है?
अगला सवाल, कृपया।
मिस्टर लिम, सुना है आप हाल ही में
अपनी एक पुरानी गर्लफ़्रेंड से लंबे समय तक दूर रहने के बाद, फिर जुड़ गए हैं।
क्या वह आज यहाँ हमारे साथ मौजूद हैं?
क्या वह ग्वोन से-ना है? वे पहले डेट करते थे।
क्या मामला है?
-क्या यह सच है? -माफ़ कीजिए,
कृपया निजी सवाल पूछने से परहेज़ करें।
नहीं, ठीक है।
मैं सवाल का जवाब दूँगा।
आपने पूछा था कि क्या जिस लड़की को मैं पसंद करता हूँ वह आज यहाँ है।
हाँ, वह है।
विशेष धन्यवाद ओ येन-सियो को उनकी ख़ास उपस्थिति के लिए
ज़्यादा समय नहीं बचा है।
आपको इसे जल्दी जारी करना होगा।
आपने जो दस्तावेज़ दिए हैं, वे सबसे अहम सबूत साबित होंगे।
वे मुझे अंदर क्यों नहीं जाने दे रहे?
वे क्या कर रहे हैं?
लेकिन असलियत में, चीज़ें उतनी ख़ूबसूरती से ख़त्म नहीं होतीं
जितनी आपकी ड्रामाओं में होती हैं।
मुझे लगता है मिस वि ख़तरे में है।
जो मैंने कहा था, शापित और नियति के बीच की बारीक रेखा के बारे में।
पता चला,
मैं सही थी।
उप-शीर्षक अनुवादक: नताशा आचार्य